Vendim
Nr. 871, datë 10.12.2014

Për kontributin e Këshillit të Ministrave të republikës së Shqipërisë, me armatim, për Mbretërinë e Bashkuar të Britanisë së madhe dhe irlandës së veriut

Në mbështetje të nenit 100 të Kushtetutës dhe të shkronjës “d”, të nenit 11, të ligjit nr. 64/2014 “Për pushtetet dhe autoritetet e drejtimit e të komandimit të Forcave të Armatosura të Republikës së Shqipërisë”, me propozimin e ministrit të Mbrojtjes, Këshilli i Ministrave


Vendosi:

1. Dhënien e armatimit, pa shpërblim, Mbretërisë së Bashkuar të Britanisë së Madhe dhe Irlandës së Veriut, të hequr nga armatimi dhe përdorimi, që është i tepërt dhe jashtë nevojave të Forcave të Armatosura të Republikës së Shqipërisë, si kontribut i Këshillit të Ministrave të Republikës së Shqipërisë, në kuadër të bashkëpunimit në fushën e mbrojtjes, sipas llojit dhe sasisë, përcaktuar në listën nr. 1, që i bashkëlidhet këtij vendimi dhe është pjesë përbërëse e tij.
2. Ngarkohet ministri i Mbrojtjes për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

Kryeministri

Lista nr. 1
Armatimi që do t’i jepet Mbretërisë së Bashkuar të Britanisë së Madhe dhe Irlandës së Veriut

	Nr. 
	Emërtimi i armatimit
	Sasia/copë

	1
	RaketaHJ8 në tub
	6 (gjashtë)

	2
	Stacion lëshimi të plotë me pajisje optike të ndjekjes dhe të kontrollit
	1 (një)

	3
	Bateri
	1 (një)

	4
	Karikues baterie
	1 (një)

	5
	Trekëmbësh
	1 (një)




